BIRŠTONO SAVIVALDYBĖS
JAUNIMO REIKALŲ TARYBOS
POSĖDŽIO PROTOKOLAS
2020 m. liepos 22 d.

Posėdžio pradžia – 10.00 val., pabaiga – 17.30 val.
Posėdžio pirmininkė – Dovilė Adamonytė.
Posėdžio sekretorius: Deivis Slavinskas
Dalyvavusių narių sąrašas pridedamas

DARBOTVARKĖ:
1. Naujojo Birštono savivaldybės Jaunimo reikalų koordinatoriaus pristatymas. 
2. Atviros jaunimo erdvės tęstinumo, jos specialisto finansavimo ir susiję klausimai. 
3. JRD projektas „Dėl lytiškumo ugdymo priemonių savivaldybėse“: kokios jaunimui skirtos lytiškumo ugdymo priemonės taikomos Savivaldybėje. 
4. Esamos SJRT organizacijos, narių ir veiklos efektyvumo apžvalga, vertinimas ir pasiūlymai. 
5. JRD rekomendacijų Jaunimo reikalų tarybų darbui gerinti aptarimas. 
6. Birštono formalių ir neformalių jaunimo organizacijų bei organizacijų dirbančių su jaunimu apžvalga. 
7. Marijampolės draugijos „Euroregionas Nemunas“ jaunimo verslumo švietimo ir skatinimo projekto aptarimas. 
8. Birštono jaunimo verslumo puoselėjimo aptarimas. 
9. Iniciatyvinės grupės „Paprikola“ pasiūlymo aptarimas.
10. Birštono filmų ir fotografijos festivalio galimybių aptarimas. 
11. Birštono jaunimo ir organizacijų savanorystės problema. 
12. 2020 m. SJRT veiklos plano koregavimas naujoms aplinkybėms. 
13. Savivaldybių jaunimo reikalų tarybos vertinimas pagal JRD kriterijus. 
14. Kiti klausimai.
Posėdžio pradžioje prisistatė naujasis Birštono savivaldybės administracijos Jaunimo reikalų koordinatorius Deivis Slavinskas.
1. SVARSTYTA. Atviros jaunimo erdvės tęstinumo, jos specialisto finansavimo ir susiję klausimai.
Svarstymas prasidėjo nuo Helmano Lik pranešimo, kad Atvirosios jaunimo erdvės (AJE) veikla vasaros laikotarpiui perkelta į Riedučių ir riedlenčių aikštelę, Birštono centriniame parke.
D. Slavinskas priminė problemą, kad AJE specialisto terminuota sutartis ir finansavimas baigiasi š. m. rugsėjo mėn. Buvo nutarta, kad skubos tvarka bus prašoma Savivaldybės tarybos papildomo finansavimo, užtikrinant AJE veiklos tęstinumą.
D. Slavinskas iškėlė idėją, kad AJE specialistei reikia užtikrinti darbo užmokestį, sudarant neterminuotą darbo sutartį. Jaunimo reikalų tarybos (SJRT) nariai pritarė, kad reikėtų parengti Tarybos sprendimo projektą 0.5 etato AJE specialisto pastoviam įdarbinimui.
2. SVARSTYTA. JRD projektas „Dėl lytiškumo ugdymo priemonių savivaldybėse“: kokios jaunimui skirtos lytiškumo ugdymo priemonės taikomos Savivaldybėje.
D. Slavinskas pristatė Jaunimo reikalų departamento užklausimą Savivaldybės Jaunimo reikalų tarybai išgryninti, kokios jaunimui skirtos lytiškumo ugdymo priemonės yra taikomos Savivaldybėje. SJRT nariai negalėjo atsakyti į šį klausimą, nes patys nėra susidūrę su tokiu švietimu ar programomis. Buvo nutarta, kad D. Slavinskas turi kreiptis į Birštono gimnazijos Visuomenės sveikatos specialistą dėl išsamesnės informacijos.
3. SVARSTYTA. Esamos SJRT organizacijos, narių ir veiklos efektyvumo apžvalga, vertinimas ir pasiūlymai.
D. Slavinskas iškėlė klausimą dėl SJRT narių aktyvumo ir posėdžių lankymo. Priminta galimybė, kad nenorintys dalyvauti nariai gali pateikti pareiškimą, o vietoj jų į Tarybą pakviesti kitus narius. SJRT nariai išanalizavo šią problemą, aptarė neaktyvius narius ir kas galėtų juos pakeisti. D. Slavinskas buvo įgaliotas susisiekti su dviem neaktyviais nariais šios problemos sprendimui.
4. SVARSTYTA. JRD rekomendacijų Jaunimo reikalų tarybų darbui gerinti aptarimas.
D. Slavinskas trumpai pristatė Jaunimo reikalų departamento rekomendacijas SJRT darbo efektyvumo kėlimui, pasiūlė pakviesti JRD mentorių. Nariai vieningai nusprendė, kad vietoj to gerokai naudingiau būtų patiems dalyvauti švietimo programose ir dalyvauti nacionaliniuose susirinkimuose Vilniuje. D. Slavinskas tam pritarė.
5. SVARSTYTA. Birštono formalių ir neformalių jaunimo organizacijų bei organizacijų, dirbančių su jaunimu, apžvalga.
D. Slavinskas iškėlė klausimą dėl Jaunimo apvalaus stalo sudarymo, siekiant pagerinti SJRT darbo efektyvumą. Nariai vieningai paneigė tokią galimybę dėl mažo jaunimo organizacijų skaičiaus. Buvo išvardytos veikiančios jaunimo organizacijos: Birštono jaunimo klubas, LSDJS jaunimiečiai, Birštono gimnazijos mokinių parlamentas.
SJRT nariai nutarė, kad šios problemos sprendimui ateityje būtų rengiami atviri SJRT posėdžiai, pasikviečiant kuo daugiau jaunimo.
6. SVARSTYTA. Marijampolės draugijos „Euroregionas Nemunas“ jaunimo verslumo švietimo ir skatinimo projekto aptarimas.
D. Slavinskas pristatė VšĮ „Nemuno Euroregiono Marijampolės biuro“ pasiūlymą organizuoti jaunimo verslumo ugdymo projektą „Tarpvalstybinio bendradarbiavimo katalizatorius“. SJRT nariai labai palankiai įvertino iniciatyvą ir buvo aptartos bendradarbiavimo galimybės bei galimos erdvės renginiui. D. Slavinskui buvo pavesta pateikti teigiamą atsakymą ir vystyti tolesnes komunikacijas.
7. SVARSTYTA. Birštono jaunimo verslumo puoselėjimo aptarimas.
SJRT nariai aptarė problemas, su kuriomis susiduria apie verslo kūrimą galvojantis jaunimas. Buvo pastebėta, kad jaunimas norėtų vystyti savo veiklą, bet dažniausiai susiduria su kliūtimis ne pagal savo jėgas. Buvo nutarta, kad reikia ieškoti materialinio ir švietėjiško palaikymo galimybių.
8. SVARSTYTA. Iniciatyvinės grupės „Paprikola“ pasiūlymo aptarimas.
D. Slavinskas pristatė iniciatyvinės grupės „Paprikola“ pasiūlymą rengti kūrybinius užsiėmimus Birštono jaunimui. SJRT nariai palankiai įvertino tokią iniciatyvą ir aptarė, kur geriausia būtų ją organizuoti. Buvo nuspręsta, kad reikia susisiekti su Birštono biblioteka. D. Slavinskui pavesta vystyti tolesnes komunikacijas.
9. SVARSTYTA. Birštono filmų ir fotografijos festivalio galimybių aptarimas.
D. Slavinskas papasakojo apie „Scanoramos vasara“ festivalį – prieš pradėdami rodyti pagrindinę programą Kaune, organizatoriai daro trumpas peržiūras ir pristatymus po atviru dangumi Palangoje ir Kaune. D. Slavinskas susisiekė su organizatoriais ir šie palankiai įvertino bendradarbiavimo galimybes Birštone kitais metais. 
D. Slavinskas taip pat papasakojo apie savo išplėstą kino ir fotografijos festivalio viziją, apimančią ugdymą, praktinius užsiėmimus, diskusijas ir susitikimus su įžymiais žmonėmis.
H. Lik pastebėjo, kad toks renginys pareikalautų labai daug pastangų, bet SJRT nariai palankiai įvertino idėją. Buvo pasidalyta organizacine patirtimi iš jau įvykusių panašių renginių, diskutavo apie galimas erdves. Gabrielė Kamarauskaitė pasiūlė „Tulpės“ sanatorijos kiemą, Dovilė Adamonytė – „Versmės“ sanatorijos, Hermanas Lik – Sporto centro stadioną ir „Vytauto“ sanatorijos erdvę, Deivis Slavinskas – Riedučių ir riedlenčių aikštelę.
Pavesta D. Slavinskui susitikti su erdvių savininkais ir ištyrinėti galimybes.
10. SVARSTYTA. Birštono jaunimo ir organizacijų savanorystės problema.
D. Slavinskas papasakojo apie eigą, sprendžiant savanorystės Birštone problemas. Nariai pritarė, kad problemos yra kompleksinės ir įsisenėjusios bei susijusios ne tik su jaunimu, bet ir su pačiomis organizacijomis. 
11. SVARSTYTA. 2020 m. SJRT veiklos plano koregavimas, esant naujoms aplinkybėms.
JRK D. Slavinskas priminė, kad dėl nenumatytų aplinkybių, tokių kaip kaip karantinas, SJRT veiklos planai pasikeitė ir reikia koreguoti grafiką. 
Buvo nuspręsta perkelti išvažiuojamąjį SJRT tarybos posėdį iš II ketvirčio į III – į rugpjūčio pabaigą, tikslią datą suderinus su visais nariais. Balsuota, jog bus važiuojama į Marijampolę, naudojant Sporto centro transporto priemonę.
SJRT nariai nutarė, kad reikia ir toliau vystyti Jaunimo informavimo ir konsultavimo tašką.

